Faḍma, la tt-tesskad. Akken qerrben yakk ɣer terbut, bdan la tetten, tger-as tamawt, twala-tt teṭṭef tijɣelt s ufus azelmaḍ . Tenna-as : -I ufus-im ayeffus, d acu t-yuɣen ɛni imi la tetetteḍ s uzelmaḍ -Tenna-as Faḍma : -Ur t-yuɣ wara ; jerḥeɣ kan cwiṭ di tḍadect, mi gezzmeɣ isɣaren. Teɛyu teqqar-as a s-t-id-tesenɛet, tugi : tina as -tcudd, lemmer ad yendef... Ma d udem-is ikcef-itt-id : yettizwiɣ, yettiwriɣ. Akken d imir, lḥaṣun, i tt-teɛqel akken ilaq, i tetebbet mliḥ iman-is d Faḍma i ten-ixedɛen ; akken d imir tefra d yiman-is tessas-d lmut, tessusem kan. Mi fukken lmakla, tenna-asent i yessi-s : -Ṛuḥemt a teṭṭsemt... Nettat teqqim d wemɣar-is. Sakin, teḥku-as yakk, tesefhem-it : frun-tt a tenččen i sin, la Seɛdi la yelli-tsen.